חוק הביטוח הלאומי (תיקון מס' 177), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2541, עמ' 658, 2016-03-30T00:00:00+03:00
חוק הביטוח הלאומי קובע כי במקרה שבו נפטר אדם ששולמה לו אחת מן הקצבאות המנויות בסעיף 310, ישולם בעדו מענק פטירה לבן זוגו, ובאין בן זוג – לילדו.
עד לתיקון זה, לא שולם מענק בשל פטירתו של "ילד נכה" כהגדרתו בסעיף 221 לחוק. 
תיקון זה קובע כי מענק הפטירה ישולם גם במקרה פטירה של ילד נכה, למבוטח ששולמה לו גמלה בעד אותו ילד. 
תיקון זה חל לגבי ילד נכה שנפטר ביום תחילתו של התיקון ואילך.